open-index/open-wikipedia-markdown huggingface dataset:
Krasnodaran lidnanznam

**Krasnodaran lidnanznam** () om vahvištadud eziauguižešti 1849-nden vodel. Se om nügüdläine lidnanznam, om vahvištadud tošti Krasnodaran lidnan Dumal vn 2005 7. päiväl heinkud.

## Simvolišton znamoičend
Lidnuz simvolizuruib Jekaterinodaran lidnust, avoinu verai ozutab lidnan eläjiden kožundnavedindan i avoinmel'žust. Atamanan bulav om Mustmererandan pälidnan polhe i Mustmeren kozakišton sodavägiden atamanan rezidencijas, bunčukad oma sen kozakišton simvol. Nell' ristikoittud flagad oma allekirjutadud Jekaterina II-imperatornaižel, Pavel I, Aleksandr I i Nikolai I-imperatoroil. Ned flagad oma lahjoitud heil sodavägile edel gerban vahvištust i ozutadas Mustmeren kozakoiden arvod. Suren Jekaterinan kuldaine allekirjutez znamoičeb, miše nimitihe lidnad hänen oiktastuseks. Tähthaižed 59 lugul simvolizuruidas kozakoiden stanicoid Mustmeren sodavägiš vl 1849.

## Kacu mugažo
* Krasnodaran flag
Vuoksenjärv

**Vuoksenjärv** vai **Vuoks** (, , , Uden Lidnan aigan *Узерва*) om Venäman järv Leningradan agjan lodehes, sen Priozerskan rajonas. Mülüb Ladogjärven basseinha.

Pind om 95,6 km², se sijadase 7 m ü.m.t. korktusel. Kaikiš suremb süvüz om 25 m, keskmäine süvüz — 5,1 m.

Jäžom sädi järven katl'usen ozrikkives ičeze lähtendan aigan. Järven pohj om kivekaz, kattud nimal. Vuoks-jogi lankteb järvhe da jokseb sišpäi, lähteb läz Priozersk-lidnad.

Severz'-se sadad sarid om järves, kaikiš suremb om Hirbinsar' (,  vai *Лосиный*) 12 km² pindanke. Om žiloid järven randoil.

## Homaičendad
Visbü

**Visbü** ( [ˈvǐːsbʏ]) om Ročinman Ganzan lidn Gotland-sarel, sen agjan da üks'jäižen kommunan administrativine keskuz.

## Istorii
Eländpunkt mainitase ezmäižen kerdan vl 900. Nimituz znamoičeb «pühäandoiden külä» amuižskandinavijan kelel. Oli järedaks keskaigan. Vll 1361−1645 lidn oli Danijan palaks.

Nügüdläine Visbü om populärine turistine čuraduz, sen vanh lidn mülüb UNESCO:n Mail'man jäl'gushe vspäi 1995. Lidnusen sein 3,4 km pitte om kaičenus.

Visbü šingotase meriportal, tulleielektrostancijal, turizmal, penil edheotandoil (seičeme tuhad kompanijoid kaikes agjas), sodavägiden palakundoil. Mail'man ekologižen foruman päfater sijadase lidnas.

## Geografijan andmused

Lidn sijadase saren päivlaskmas, Baltijan meren randal. Vanh lidn om saudud londuseližes merikaras ümbri kall'oil mouckivespäi. Ehtatim i lendimport ühtenzoittas kontinentanke.

Klimat om ven valdmeren. Tal'v om pehmed, pil'vekaz lujas. Üks' kaikiš päipaštokahiš Ročinman lidnoišpäi kezaaigan, semendkus-heinkus eriližešti. Voden keskmäine lämuz om +7,8 C°, kezakun +14,5 C°, heinkun-elokun +17,1..+17,4 C°, sügüz'kun +13,0 C°, tal'vkun-keväz'kun −0,3..+1,8 C°. Ekstremumad oma −22,2 C° (tal'vku) i +33,7 C° (heinku). Kezaaigan minimum om −0,3 C° (kezaku), tal'vaigan maksimum om +12,5 C° (tal'vku). Ei voi panda halad heinkus-elokus vaiše (heinkun minimum om +4,1 C°). Paneb sadegid 533 mm vodes, enamba heinkus-tal'vkus (48..61 mm kus), vähemba keväz'kus-semendkus (25..29 mm kus).

## Eläjad
Vl 2005 lidnan eläjiden lugu oli 22 236 ristitud 12,08 km² pindal. Kaikiš suremb lidnan ristitišt om nügüd', otab agjan nelläd ühesandest.

Uppsalan universitetan Gotland-kampus radab lidnas vspäi 2013, sen aluz om pandud kut erigoittud Gotlandan universitetine kolledž vl 1998 (2,5 tuh. üläopenikoid vl 2009).

## Galerei

Visby rådhus april 2024 01.jpg|Lidnan tobmuden sauvuz (sulaku 2024)
Gotland-Visby-domkyrka 01.jpg|Visbün päjumalanpert' (Pühän Maria-neiččen, lüteranine), vn 2005 nägu
Público Almedalen 2025 01.jpg|*Hästgatan*-ird vn 2025 kezakus
Campus Gotland July 2019 01.jpg|Uppsalan universitetan Gotland-kampus (heinku 2019)
Gotlands Museum (Fornsalen) Strandgatan (11).JPG|Gotlandan muzei (vn 2015 uhokun olend)
Visby flygplats 2.JPG|*Visbü*-lendimportan terminal vl 2006
Visby hamn September 2020 01.jpg|Visbün valdmad vn 2020 sügüz'kus


## Irdkosketused
* Lidnan oficialine sait (''visby.se'').
Neva

**Neva** (mugažo suomen kelel; ) vai **Nevanjogi** om jogi Venämas, kudamb jokseb Piterin da Leningradan agjan territorijoidme. Ühtištoitab Ladogad Baltijan meren Suomen lahtenke.

Piduz om pen' — 74 km. Kacmata sihe, jogen bassein om 281 000 nellikkilometrad, mi ülitab kaikiden toižiden langenijoiden Suomen lahthe jogiden basseinad. Keskmäine vezivalu — 2 500 m³ sekundas (läz Volodarskijan sildad).

Neva om üks'jäine jogi, kudamb lähteb Ladoganjärvespäi. Nened lidnad sijadasoiš Nevan randoil: Šlissel'burg (joginišk), Kirovsk, Otradnoje, Piter (jogen suhišt); mugažo toižed eländpunktad.

## Homaičendad


## Irdkosketused
* Sait Nevan polhe (''nevariver.ru'').
Vas'kne raccastai (muštnik)

**Vas'kne raccastai** () om Petran I muštpacaz Senatan torgul Piteriš.

Muštpachan avaiduz oli vn 1782 18. päiväl elokud. Arhitektor — Et'jen Fal'kone.

## Ümbrikirjutand
Mugoine nimi muštpachal om Puškinan poeman mödhe, todeks se om tehtud bronzaspäi. Aluz om ozrikkivespäi, se om palakaz. Muštpacaz om 10,4 metrad kortte.

Sur' Petr kuvadase kuti käskusenandai i civilizacijan toi ezikät. Kall' simvoliziruib vägestadud londuseližid jügedusid.

## Sädand
Model' gipsaspäi oli tehtud vll 1768−1770. Muštpachan valamine oli vll 1775−1778 Vasilii Jekimov-mastarin ohjandusen al. Jurii Fel'ten-arhitektor sädi arhitekturižen planiruindan pätandoid da ohjandi projektad.

Kivi muštpachan alle om löutud da sadud Hebonlaht-külän ümbrištos, nügüd'aigan «Petran uit»-kaičendterritorii om olmas kiven sijas Piterin pohjoižes. Sirdihe kived 7,8 km laivannoks, sid' transportiruihe vetme ani torghusai, kus lopuline ümbriradmine tegihe. Jekaterina II-imperatornaine käski kaita kiven londuseližen forman, no sen veduz poleni äjan üks'-se.

Muštnik eli jäl'geližiš restavracijoiš läbi vl 1976 i 2021−2022.

## Homaičendad
Grekan kel'

**Grekan kel**' (ičeze nimitused: *ελληνικά* [ɛliniˈka], *ελληνική γλώσσα* [ɛliniˈki ˈɣlɔsa]) om üks' indoevropižiš kelišpäi.

Kelen reguliruindorganizacii om Grekanman openduzministrusen Grekan kelen keskuz (grek. Κέντρο Ελληνικής Γλώσσας *Kentro Ellinikis Glossas*) päfateranke Salonikiš i ofisanke Afiniš, keskuz om sätud vl 1994.

## Leviganduz
Grekan kel' om üks'jäine valdkundkel' Grekanmas i üks' kahtes valdkundkelespäi Kipral, EÜ:n üks' oficialižiš kelišpäi. Sijaline regionaline status om Albanijan suves, Armenijas i Italijas.

Pagižijoiden lugu om läz 25 millionad ristituid kaiked mail'madme, heišpäi 14 mln ristituiden mamankel', grekalaižiden päpaloin. Pagištas grekan kelel lähižiš Grekanmannoks valdkundoiš torguindan kesksidoiden tagut, mugažo grekan diaspor kävutab kel't Avstralijas, Kanadas i AÜV:oiš.

Rimalaižes imperijas opetud ristit tezi grekan kel't tetpaižeks. Om äi velgsanoid grekan kelespäi latinan keles i vastkarin.

## Ümbrikirjutand
Kirjkel' om eriližen, grekan kirjamišton pohjal, sen tradicii lugeb 3,5 tuhad vozid. Lugetas kelen šingotesen pordoid i edahaižid nügüd'aigaižid paginoid (oz., pontan kel') erištadud kelikš. Šingotesen koume pordod: amuižgrekan kel', vizantijan kel' (5.-15. voz'sadad) i uz' grekan kel' (15. voz'sadaspäi, koine sündui 18.-19. voz'sadoil).

Substantivad oleldas koumel sugul (mužik-, naiž-, neitraline) i kahtel lugul (üks'lugu, äilugu). Koume personad om pronominoil. Nell' kändod: nominativ, genitiv, akkuzativ, vokativ. Sanoiden järgenduz om SVO, no se om joudjaline i voib olda toine (VSO da tž.).

## Lugusanad
* **ένα** [éna] — üks' 
* **δύο** [dýo] — kaks' 
* **τρία** [tría] — koume 
* **τέσσερα** [téssera] — nell' 
* **πέντε** [pénte] — viž 
* **έξι** [éxi] — kuz' 
* **επτά** [eptá] — seičeme 
* **οκτώ** [októ] — kahesa 
* **εννέα** [ennéa] — ühesa 
* **δέκα** [déka] — kümne
* **είκοσι** [eíkosi] — kaks'kümne
* **τριάντα** [triánta] — koumekümne
* **εκατόν** [ekatón] — sada
* **χιλιάδα** [chiliáda] — tuha

## Frazad
* Γεια σας! [geia sas] — Tervhen!
* Πώς σε λένε? [pós se léne] — Kut teid kuctas? / Kut sindai kuctas?
* Από πού είσαι? [apó poú eísai] — Kugalaine olet?
* Πού μένεις? [poú méneis] — Kus tö elät?
* Τα λέμε αργότερα! [ta léme argótera] / Αντίο! [antío] — Nägemoiš möhemba! / Nägemižhesai!
* Ευχαριστώ. [efcharistó] — Kitän.  / Παρακαλώ! [parakaló] — Olgat hüvät!

## Homaičendad
Kut minä mänetin necil kezal

**«Kut minä mänetin necil kezal»** () om voden 2010 Venäman dramfil'm.

Režissör — Aleksei Popogrebskii.

## Rolid
* *Pavel Danilov, tehnik-praktikant* — Grigorii Dobrigin
* *Sergei Gulibin, stancijan pämez' * — Sergei Puskepalis
* *Sofronov* (än') — Igor' Černevič
* *Volod'a * (än') — Il'ja Sobolev
* *Stas* (än') — Artöm Cukanov

## Homaičendad


## Irdkosketused
* Fil'man sait (''etimletom.ru''). 
* Fil'm ''movie.walkerplus.com''-saital.
Success

**«Success»** (*Satuz*) om The Weather Girls-muzikkollektivan debütine al'bom. Se om änetadud vn 1982 kezal, om pästtud vn 1983 augotišes.

## Pajoiden nimikirjutez
# *Success* (6:10)
# *Hungry For Love* (4:57, Näl'ghine armastushe näht)
# *Dear Santa (Bring Me A Man This Christmas)* (6:29, Kalliž Santa / Togat minei mest nenil Raštvoil)
# *Hope* (4:05)
# *[[It's Raining Men]]* (3:58, Om meheline vihm)
# *I'm Gonna Wash That Man Right Outa My Hair* (5:14)

## Homaičendad
John (Desireless:an pajo)

**«John»** (*Džon*) om francižen Desireless-pajatajan kümnenz' pajo debütižes «François»-studijanal'bomas (1989) i hänen kahtenz' singl, kudamb om pästtud 1988-nden voden semendkus.

Pajon tekst om francijan kelel. Kompozicii om sätud sintipop-žanras. Žan-Mišel' Riva kirjuti pajod, hän-žo om singlan prodüser.
The Weather Girls

**«The Weather Girls»** om amerikalaine diskopopgrupp vlspäi 1977. Muzikgrupp oli tutab «Two Tons o' Fun»-nimitusenke kar'jeran augotišes vhesai 1982. Tetab mülükund oli *[[Armstid Izora|Izora Armstid]]* da *[[Uoš Marta|Marta Uoš]]*. Nügüdläižes mülükundas oma *Dainell Rods* da *Ingrid Artur*, Armstidan tütred.

Kaikiš tetabamb gruppan pajo — «It's Raining Men».

## Diskografii
### Al'bomad
* 1983 — *[[Success]]* (Satuz)
* 1985 — *Big Girls Don't Cry* (Sured neiččed ei itkegoi)
* 1988 — *Weather Girls*
* 1995 — *Think Big* (Meleta surembikš)
* 1999 — *Puttin' On The Hits* (Putten hitoiden päihe)
* 2005 — *Totally Wild* (Mectunuded täuzin)
* 2009 — *The Woman I Am* (Naine om minä)

### Singlad
* 1982 — *[[It's Raining Men]]*
* 1985 — *No One Can Love You More Than Me*
* 1985 — *Well-A-Wiggy*
* 1993 — *Can You Feel It*

## Homaičendad


## Irdkosketused
* Muzikgruppan oficialine sait (''theweathergirls.com'').
François (al'bom)

**«François»** (*Fransua*) om francižen Desireless-pajatajan debütine studijanal'bom. Se om änetadud vll 1986−1989, om pästtud vl 1989.

## Pajoiden nimikirjutez
# *Qui sommes nous* (4:31, Ken mö oma)
# *Animal* (4:48, Živat)
# *Hari ôm Ramakrishna* (5:11, Hura Rama-Krišnale)
# *Tombée d'une montagne* (5:07, Lanksi mägelpäi)
# *Dis pourquoi (New age mix)* (0:36, Sanu mikš)
# *Oublie les, oublie* (3:58, Unohta heid, unohta)
# *Les commencements* (4:04, Alused)
# *Elle est comme les étoiles* (4:15, Hän om tähthiden kartte)
# *Qui peut savoir* (3:48, Ken voib teta)
# *[[John (Desireless:an pajo)|John]]* (4:14, Džon)
# *Dis pourquoi* (4:42, Sanu mikš)
# *[[Voyage, voyage]]* (4:22, Lenduz, lenduz)

## Homaičendad
Un brin de paille

**«Un brin de paille»** (*Ol'g*) om Desireless-pajatajan koumanz' al'bom. Se om pästtud 2004. vodes.

## Pajoiden nimikirjutez
# *Je voudrais dire* (4:54, Tahtoižin sanuda)
# *Les musiciens* (1:37, Muzikanvändajad)
# *On était d'accord* (4:38, Olem hökkähtanuded)
# *Impro blues* (2:10, Paremboittud blüz)
# *[[Voyage, voyage]]* (4:24, Lenduz, lenduz)
# *Feeling Groovy* (3:08, Parahiman mujand)
# *Un brin de paille* (4:36, Vähäižel ol'ged)
# *Qui es-tu?* (1:50, Ken sinä oled?)
# *Petite prière* (9:15, Lühüd loičend)
# *Flamenco indien* (←, Indine flamenko)
# *Il y a des jours* (3:19, Om päivid)
# *J'ai besoin de toi* (2:32, Oled tarbhaine minun täht)
# *Et c'est comme ça* (3:04, Da naku muga om)
# *[[John (Desireless:an pajo)|John]]* (4:10, Džon)
# *Au bout de ma rue* (3:01, Minun irdan agjas)
# *L'amour, l'amour* (7:40, Armastuz, armastuz)
# *Love Is My Way* (←, Armastuz om minun te)

## Homaičendad
More Love and Good Vibrations

**«More Love and Good Vibrations»** (*Enamb armastust da hüvid säraidusid*) om francižen Desireless-pajatajan nellänz' studijanal'bom. Se om pästtud 2007-ndes vodes. Al'boman versijad oma pästtud vll 2008 i 2010.

## Pajoiden nimikirjutez
# *Nul ne sait* (3:44)
# *Dans le Jardin d'Eden* (3:44)
# *Ah! Quel malheur!* (3:35)
# *La vie est belle* (3:42)
# *More Love and Good Vibrations* (4:29)
# *C'est pas la peine* (3:31)
# *J'ai le droit de dire* (4:29)
# *Laissez aller* (5:07)
# *Touloulou* (4:30)
# *St. Petersbourg* (3:54, Piter)
# *Voyage, voyage (International Radio Remix)* (4:36)
# *Nul ne sait (Florida Sunset Remix)* (6:22)
# *C'est pas la peine (Desire Club edit)* (3:55)
# *Dans le Jardin d'Eden (RG Infini Mix)* (8:41)

## Homaičendad
Milonov Vitalii

**Vitalii Valantinovič Milonov** (; sünd. 23. viluku 1974, Leningrad, Venäman NFST, NSTÜ) om Venäman valdkundmez', Ühthižen Venäman ühtnii, Valdkundaližen Duman nügüdläine ezitai (7nz' kucund, vn 2016 redukuspäi), Piterin käskusenandmižsuiman enzne deputat (keväz'ku 2007 — sügüz'ku 2016).

## Homaičendad


## Irdkosketused
* Vitalii Milonovan sait (''milonov.ru''). 
* Milonovan lehtpol' Piterin KAS:an oficialižel saital.
Piterin käskusenandmižsuim

**Piterin käskusenandmižsuim**, **KAS** (, *ЗакС*) om Venäman Piter-regionan käskusenandmižen üks'jäine da ülembaine aluzkund, üks'kodine parlament. Se om Petrosovet:an jäl'ghetulii vspäi 1994.

Suim kogoneb 50 deputataspäi, valitas heid videks vodeks. Järgenduseližed valičendad oliba vn 2021 19. päiväl sügüz'kud (7. kucund).

Suiman ezimez' om Aleksandr Bel'skii (Ühthine Venäma) vn 2021 sügüz'kun 29. päiväspäi. Edeline ezimez' om Väčeslav Makarov (Ühthine Venäma) (tal'vku 2011 — sügüz'ku 2021).

## Frakcijad

## Kacu mugažo
* Piterin gubernator

## Irdkosketused
* Piterin KAS:an oficialine sait (''assembly.spb.ru'').
Venäman valdkundznam

**Venäman valdkundznam** () om Venälaižen Federacijan üks' oficialižiš simvoloišpäi. Sen ezmäine versii oli väges vspäi 1497 (Ivan III-carin vahvištoituzznam). Nügüdläine versii om vahvištadud Venäman prezidentan käsköl vn 1993 30. päiväl kül'mkud, sädai — Jevgenii Uhnalöv-pirdai.

Ottas kävutamižhe valdkundznaman täut versijad, geral'dižeta laudata i monohromišt toižendad.

## Ümbrikirjutand
Kuldaine kaks'päine orl kuvadase rusttal geral'dižel laudal. Orl maihuti suugil ülähäks. Üks' sur' venc i kaks' pen't vencad ühtenzoittas lental orlan päl. Skipetr om orlan oiktas käpšus, deržav — huras. Pen' rusked laud sijadase orlan rindhal, siš hobedaine raccastai sinine vihmsoba päl ištub hobedan hebon rachal i rikob keihasel mustad venujad drakonad.

## Kacu mugažo
* Venäman flag

## Homaičendad
Rusked torg

**Rusked torg** () om Moskvan da kaiken Venäman pätorg.

Sijadase Moskvan keskuzpalas, mülüb Administrativižen Keskuzümbrikon Tverin rajonha. Torgun i Moskvan Kremlin ansambl' om kul'turan da arhitekturan muštnik, mülüb UNESCO:n Man jäl'gusen nimikirjuteshe vspäi 1990.

## Sijaduz
Torg sijadase Moskvan Kremlin (suvipäivlaskmha) i Kitai-lidnan torguindrividen (pohjoižpäivnouzmha) keskes. Ühtenzoitase Moskvanjogen pävagon huranke randanke, sen Kremlin randirdanke venon Vasil'jevskii-lanktendan kal't. Nened irdad lähttas päivnouzmha torguspäi: Nikol'skai, Il'jink i Varvark.

## Ümbrikirjutand
Arhitekturine ansambl' kogoneb neniš sauvusišpäi: Istorine muzei i Kazanin päjumalanpert' pohjoižpalas, Jumalanmaman katken päjumalanpert' om sätud suvipalas. Ocsija, muštnik Minin da Požarskii oiktastuseks, Vladimir Leninan mavzolei i kaumišt (nekropol') Kremlin seinänno sijadasoiš torgul mugažo.

Ühthine piduz om 330 metrad, 75 m levette. Pind — 24 750 m². Torg om lavastadud brusuzil Kriman gabrodiabazaspäi.

## Kävutand
Ende kävutihe torguseks, panihe pordaigaližid torguindrivid. Amuižen aigan tegihe publižid surmičendoid mugažo.

Nevondkundaližes aigaspäi tehtas paradoid da sätas toižid kundaližid aigtegoid. Torg om avaitud jaugnikoiden täht, no varjoičese hüvin lähižen Kremlin tagut, mitte om valdkundan prezidentan ühteks rezidencijoišpäi.

## Homaičendad
Ses plus grands succès

**«Ses plus grands succès»** (*Hänen surembad satused*) om francižen Desireless-pajatajan «best hits»-al'bom. Se om pästtud 2003. vodes.

## Pajoiden nimikirjutez
# *[[Voyage, voyage]]* (4:23)
# *[[John (Desireless:an pajo)|John]]* (4:13)
# *Van Gogh* (4:25)
# *Il dort* (4:23)
# *Qui sommes-nous?* (4:29)
# *Bossa fragile* (3:24)
# *Tombée d'une montagne* (5:07)
# *L'amour, l'amour* (4:19)
# *Hari ôm Ramakrishna* (5:10)
# *Je crois en toi* (4:18)
# *Elle est comme les étoiles* (4:13)
# *I love you* (4:06)
# *Dans le jardin d'Eden* (3:38)
# *Qui peut savoir (remix)* (6:35)
# *Le retour* (3:22)
# *Les escaliers du bal* (3:54)
# *[[Voyage, voyage]] (PWL remix)* (7:03)
I Love You

**«I Love You»** (*Minä armastan sindai*) om francižen Desireless-pajatajan kahtenz' studijanal'bom. Se om pästtud vl 1994.

## Pajoiden nimikirjutez
# *L'amour, l'amour* (4:19, Armastuz, armastuz)
# *Bossa fragile* (3:24, Räbed boss)
# *Le retour* (3:22, Pördumine)
# *I Love You* (4:06, Armastan sindai)
# *Je crois en toi* (4:18, Uskon sinhu)
# *Il dort* (4:23, Hän magadab)
# *Les oiseaux arrivent* (2:25, Lindud mändas)
# *Où aller* (4:14, Kuna mända)
# *Ouf* (3:52, Uff)
# *Vous* (3:39, Sinä)
# *Les escaliers du bal* (3:54, Balpordhad)

## Homaičendad
Muzik

**Muzik** ( *mousika*, libui μούσα-sanaspäi «muz») om čomamahton toižend, kudamb oletab čomamahtoižed mahtused kulundan da hillüden abul.

Muzikanvändajad (muzikantad) edestadas muziksädusid. Klassižen muzikan valitud sädusiden kulend kucub ristitul avaruden da aigan vasthaotmižen paremboičendad kümnehe minuthasai hätkte (Mocartan effekt). Muzikan vänd valatoitab imetaiživatoid i gavedid.

Neofitad openudas sol'fedžiod. Muzikantedo tedoidab muzikan teorijad: muzikkulund, muzikrivi, notacii (kirjutand notznamoil). *Amuzii* om muzikan tundištamižen i vändon mahtusen kadotuz päaivoiden oiktan šurupoliškon vigastusen tagut.

## Istorii
Kaik ristitun heimod, eskai izoliruidud, mahttas säta muzikad. Šingotesen aigan muzik kändihe eriližeks sanaspäi, karguspäi i ritualižiš veroišpäi. Eziauguižešti sätihe muzikad märitud metoiden täht vaiše.

Muzikan avtonomižed formad (vaiše kulemha) oma olmas möhäližes Keskaigaspäi (15. voz'sada) i saiba todesišt šingotest Udessündutamižen aigan. Muzikankirjutajan melen logik sündui, i otaškanzihe sidä professijaks. Nimitaškanzihe p'jesid, operoid i toižid sädusid muite «opusoikš» da «kompozicijoikš» nomeranke, žanrata i formata. Muzik om sel'ged mail'man ristituile ripmata mamankelespäi.

## Soitod
Kaikiš amuižemb soit om pismäine. Pismäižen torvut kändihe pidemb i reiguidenke, muga soitoine tuli 37..42 tuhad vozid tagaz vai sen aigemba, soit om löutud kaivandusil. Voi väta jo muzikad soitoižel, tegihe reiguid siš kulundoiden pordhišton mödhe. Aigan mändes mail'man rahvahad tegiba toižid olijoid soitoid. Elektrosoitod oma tehtud melel 20. voz'sadal (telarmonium vl 1901, termenvoks vl 1920, elektrogitar vl 1931 da tž.). Nügüd'aigan sätas miččiden taht soitoiden kulundoid muzikan täht kompjuteran abul.

## Muzikha sidodud vepsän muštatiž

* *Midä vätas, muga i kargaidad.*


## Kacu mugažo
* Pajo

## Homaičendad
Mez'

**Mez**' om mužiksugun täuz'kaznu (aigvozne) ristit, šingotadud sugutundmusidenke, üks' kahtes suguspäi. Toižen sugun ristit om naine.

Ustavad kucundsanad mehennoks zavodišoiš «ižand»-vaihespäi. Mehen toižed nimitused lugesoiš Heimolaižuz-kirjutuses.

Mehen alaigäčud oma prihaine i priha. Suguküpsnemine zavodiše 12..13-ndel elon vodel, möhemba mi neičukaižil.

## Biologii
Andrologii tedoidab mehiden anatomijad da tervhut. Erased läžundad oleldas vaiše mehil (impotencii), toižil mehed läžudas paksumb naižid (dal'tonizm) genetižiden süiden mödhe.

Mehen organizm om geterogametine, toižin sanoin kaks' erazvuittušt suguhromosomad oma hänen kariotipas, znamoitas niid X i Y. Sen erineden naižen organizm om kahtenke X-hromosomanke.

## Meheze sidodud vepsän muštatišed
Erased muštatišed oma ottud «Mi meles, se i keles»-kogodusespäi.

* *Abuta mehele mäges, a lapsele künduses.*
* *Ak da lehm, mužik da hebo.*
* *Ak mužikatoi — kutnä haumeh aidatoi.*
* *Ak tespäi tagaiži pördlese, a mužik, hot' huba, ei pördelte.*
* *Edel raud ratteb, konz mehen sana katteb.*
* *Ei kaik mehed olgoi, kudambad kadjoid kandištas.*
* *Ei nimi mest pahenda, a mez' nimen.*
* *Ei ole sur' mez', da kaikid vanhemboičeb.* (lapses)
* *Ei olnu se mez' bedas, ken toižele ei abuta.*
* *Ei severz' mehid, kuverz' kadjoid.*
* *Hondod mest hüväl vaihel ed johtuta.*
* *Hüvä mez' andab vähäižespäi, a hond ei anda äjaspäi-ki.*
* *Hüväd mest om mil muštelta.*
* *Hüväl akal ka mužik-ki hüvä om.*
* *Hüvän mužikan taga i ak om hüvä.*
* *Iče ole mužik, siloi anda toižile-ki arv.*
* *Kaikuččel mehel oma erazvuiččed meled.*
* *Kala ecib süvemban, a mez' paremban.*
* *Küläd eile koiratomad, mad eile mehetomad.*
* *Mehel om mela kädes, venehen jumal veb.*
* *Meheta jäl'ged ei tegesoiš.*
* *Mez' ei voi olda sobita.*
* *Mez' ei voi olda sömäta.*
* *Mez' ei völ koliške, a kutjal söttas.*
* *Mez' nimel ei elä, a radol.*
* *Mez' söb, mez' sab, mehele andab Jumal.*
* *Mi vanhemb mez' om, ka se enamb mel't-ki hänel.*
* *Mitte aig, mugoi i mez'.*
* *Mužik ei ole ak, lehm ei ole hebo.*
* *Mužik oli verdunu Piterin päle kümne vot, a Piter-se ei ni olend tenu.*
* *Necil mehel kündlid ed osta.*
* *Oled mez' ka ole, a ed ole ka kole.*
* *Pahas mehespäi pagene, hüväs pidelte.*
* *Pästa erast mest kündusele, ka hän jumalčogaha-ki ličese.*
* *Rad mest ei riko.*
* *Radospäi meheks nimitadas, ei suriš sanoišpäi.*
* *Sanal voib mez' rikta.*
* *Sanaspäi — mez', sarvespäi — härg.*
* *Sil'mäd — ku luzikad, a ei näge mužikad.*
* *Söm mehen kandišeb.*


## Homaičendad


## Irdkosketused
* Karjalan televizijan «Aigoiden sidoi — Mužikpolen tradicionaližed radod»-oigenduz ''youtube.com''-saital.  *(+ venäkel'žed subtitrad)*
Naine

**Naine** om naižsugun täuz'kaznu (aigvozne) ristit, üks' kahtes suguspäi. Toižen sugun ristit om mez'.

Ustavad kucundsanad naižennoks zavodišoiš «emänd»-vaihespäi. Naižen toižed nimitused lugesoiš Heimolaižuz-kirjutuses.

Naižen alaigäčud oma neičukaine i neižne. 

## Naižhe sidodud vepsän muštatišed

* *Ak da lehm, mužik da hebo.*
* *Ak mužikatoi — kutnä haumeh aidatoi.*
* *Ak tespäi tagaiži pördlese, a mužik, hot' huba, ei pördelte.*
* *Hebon higoho da akan voikhu ala kacu.*
* *Hibuz pit'k, a mel' lühüd.* (naižiden polhe)
* *Hüväl akal ka mužik-ki hüvä om.*
* *Hüvän mužikan taga i ak om hüvä.*
* *Kaiked tot akale ala sanu.*
* *Kana eile lind, ak eile ristit.*
* *Ken emägaks rodiše, ka se ei ole ristit.* (naižen jügedan ozan polhe)
* *Koume akad dai suim.*
* *Kut ei sättugoi länged sigale, muga ei sättu vin akale.*
* *Mužik ei ole ak, lehm ei ole hebo.*
* *Päivnouzm ei heita tullein puhundad, kuni ei vihmu; ak ei heita lajindad, kuni ei itke.*
* *Vanh ak vinad job, laho pu vet vedab.*


## Homaičendad


## Irdkosketused
* Karjalan televizijan «Aigoiden sidoi — Naižpolen veroližed radod»-oigenduz ''youtube.com''-saital.  *(+ venäkel'žed subtitrad)*
L'Œuf du Dragon

**L'Œuf du Dragon** (*Drakonan muna*) om Desireless:an EP-al'bom. Se om pästtud 2012-ndes vodes.

## Pajoiden nimikirjutez
# *Sertão* (3:37, Serton)
# *Le sel sur tes mains (feat. Cheerleader 69)* (3:49, Sol käzil)
# *Joue* (3:27, Modpolišk)
# *Uchronia 2012* (4:16)
# *Sertão (remix by Oil 10)* (04:09)
# *Joue (remix by Stolearm)* (03:54)
# *Le sel sur tes mains (remix by Dekad)* (03:39)
Leksjärv

**Leksjärv** (, ) om reskveden järv Karjalan Tazovaldkundan Mujezerskijan rajonan päivlaskmas. Mülüb Ladoganjärven basseinha.

Keskmäine pind om 166 km², veden mülü — 1,4 km³. Tazopindan keskmäine korktuz om 174 m ü.m.t., vajehtase 157 sm röunoiš. Kaikiš znamasine süvüz om 34 m, keskmäine süvüz 8,6 m. Basseinan pind om 3450 km².

Reboli-žilo sijadase järven lodehližel randal. Järv om kattud jäl kül'mkus—semendkus. Nened joged lanktas järvhe: Pening (), Kil'kon i Kolvas, mugažo vezivalud lähižiš järvišpäi. Lähteb Sul-jogi (*Сула*). Randad oma korktad da kivekahad, koveroitas lujas. Enamba mi 90 sarid ühthiženke 13,4 km² pindanke, znamasižed oma Kivatsar i Guselinšuari.

## Homaičendad
Surmanlabirint

**«Surmanlabirint»** ( «Ühesan pert'») om voden 2004 britanine triller. Režissör — Stiven Monro.

## Rolid
* *Daffi-pap' * — Dennis Hopper
* *Lija-kargaidai* — Kelli Bruk
* *Frensis-muzikankirjutai* — Ippolit Žirardo
* *Kler-tennisist* — S'juzi Emi
* *Šona-torguuc humalsubstancijoil* — Kristi Morven
* *Maks Roi-modandizainer* — Piter Kapal'di
* *Al B-repanpajatai* — Ašer Di
* *Džei-policijalaine* — Raffaello Degruttola
* *Sintija, Frensisan naine* — Džul'jenn Devis

## Süžet
Tedmatoi vargastab ühesa läz tundmatomid keskneze ristitud i paneb heid izoliruidud pertihe kameroiden alle. Tedotab, miše üks'jäine jäi elegiš sab viž millionad dollaroid arvlahjaks.

Lopuks, Lija kändase vägestajaks, no putub lähižhe pert'he mugomižidenke-žo «vägestajidenke», i vänd toštase.

## Homaičendad
Ekkleziastan kirj

**Ekkleziastan kirj** ( *Kohelet*,  *Ekklesiastes*, , ) om evrejan Tanah-biblijan Ktuvim-jagusen 7. kirj i hristanuskondan 21. Vanhan Zavetan kirj.

Kirj om sätud faktižikš 5.-3. voz'sadal EME, original om evrejan kelel. Kaik om 14 jagust. Solomon-car' (10. voz'sada EME) om vaiše nominaline kirjan tegii.

Süžetad i kundan kuvid kirjas ei ole, se om järgeline Päivnouzmmal melevuden literatur.

## Homaičendad
Pajoiden kirj

**Pajoiden kirj** ( *Šîr Haššîrîm*, grek. i  *Âisma Āismátōn*, , ) om evrejan Tanah-biblijan Ktuvim-jagusen nellänz' kirj i 22. Vanhan Zavetan kirj.

Lugetas, miše Solomon-car' sädi kirjoiden kaikid pajoid. Nügüd'aigan sel'genzoittas kirjad kuti saipajoiden kogoduz ühtenzoittud süžetata, no populärine traktuind om Solomon-carin armastusen istorii Sulamit-neiččennoks.
Jeremian kirj

**Jeremian kirj** ( *Irmija*,  *Ieremias*, , ) om evrejan Tanah-biblijan kirj Neviim-jagusespäi i hristanuskondan 24. Vanhan Zavetan kirj.

Kirj om sätud Judejas i Egiptas vll 626−562 EME, kogoneb 52 jagusespäi. Jagused 1−34 oma kirjutadud Varuh-endustajal Jeremia-endustajan sanoišpäi. Jagused 35−51 oma kirjutadud Varuhal mugažo, no Jeremian melen mödhe, eile sanoišpäi. Jäl'gmäižen 52. jagusen tegii om Varuh ičeksaz ezimeletaden.
Le petit bisou

**Le petit bisou** (*Kebn čoksuine*) om francižen Desireless-pajatajan videnz' studijanal'bom, ühthine Mic-Eco-gitaristanke (Mik Židonan psevdonim). Al'bom om pästtud vn 2007 lopus.

## Pajoiden nimikirjutez
# *Le petit bisou* (4:01, Kebn čoksuine)
# *La chanson des filles* (1:59, Pajo neičukaižiden täht)
# *El Gringo* (1:08, Gringo)
# *Un Grand Zigoto* (0:28, Sur' Zigoto)
# *Il est fragile* (2:55, Se om räbed)
# *L'Amour, c'est quoi?* (1:40, Mi armastuz om?)
# *J'Irai chercher de L'Eau* (2:24, Kävelen vedhe näht)
# *Si je ne veux pas de si* (2:03, Ku en tahtoi, ku)
# *Tu me manques* (2:23, Tusttun sindai)
# *J'Me sens bien* (4:53, Mujan ičtain hüvin)
# *Des voyages et des voyages* (3:25, Matkad da matkad)
# *J'Ai fait le tour* (3:12, Tegin turad)
# *Comme ensorcelée* (0:55, Kuti noidustadud)
# *J'Suis vraiment con* (1:27, Olen tül'cmel'ne todesižikš)
# *Je donnerai ma voix* (5:17, Pästaškanden minun än't)
# *Tout doucement* (3:16, Hilläšti)
# *Il Y A* (3:58, Se om sigäna)
# *Seule et en altitude* (4:03, Üks'jäine i korktusel)
# *Mes p'tites rengaines* (1:29, Minun pened oiktad frazad)
# *Sonate pour ma bouche* (3:45, Sonat minun änen täht)
# *Petit pharaon* (4:34, Pen' faraon)
# *Y'A Quelqu'un* (1:22, Ken-se sigäna)

## Homaičendad
L'expérience humaine

**L'expérience humaine** (*Ristitun maht*) om Desireless:an EP-al'bom. Se om pästtud 2011-ndes vodes.

## Pajoiden nimikirjutez
# *L'expérience humaine* (4:24, Ristitun maht)
# *Tes voyages me voyagent* (3:56, Teiden matkad matkatas minunke)
# *Le livre des visages* (3:35, Modoiden kirj)
# *Sacapouette* (4:30)
# *Faudrait qu'je parte au Brésil* (3:16, Minei piidab ajada Brazilijannoks)
# *L'expérience humaine (remix club)* (5:22)
Jeremian voikud

**Jeremian voikud** ( *Eiha* kirjan ezmäižen sanan mödhe,  *Trenoi* vai *Frinoi*, , ) om evrejan Tanah-biblijan kuden' kirj Ktuvim-jagusespäi i hristanuskondan 25. Vanhan Zavetan kirj.

Lugetas, miše Jeremia-endustai om kirjan sädai, no se ei ole todištadud. Kirj om kirjutadud läz Jerusalim-lidnad sen murendusen jäl'ghe Vavilonan Navuhodonosor-caril vl 586 EME. Original om sätud evrejan kelel.

Kirj kogoneb vides pajospäi.

## Homaičendad
Jezekielan kirj

**Jezekielan kirj** ( *Jehezkel' *,  *Iedzekiel*, , ) om evrejan Tanah-biblijan kirj Neviim-jagusespäi i hristanuskondan 26. Vanhan Zavetan kirj.

Original om sätud evrejan kelel. Kirj kogoneb 48 jagusespäi i ümbrikirjutab voziden 593−571 EME aigad (Ezmäižen Pühäpertin aig i Vavilonan plen). Tegii om Jezekiel-endustai.
Amosan kirj

**Amosan kirj** ( *Amos*,  *Amos*, , ) evrejan Tanah-biblijan kirj Neviim-jagusespäi (Endustajad) i hristanuskondan 30. Vanhan Zavetan kirj.

Original om sätud evrejan kelel. Kirjan tegii om Amos-endustai, eli 8. voz'sadal EME. Kirj kogoneb ühesas jagusespäi.

Kirjan ezmäine i kahtenz' jagused endustadas lujad manrehkaidust (se tegihe kahtes vodes endustusen jäl'ghe) i Lähižen Päivnouzmman rahvahiden ustavzoitandad Jumalal ristituiden moralin eilendan da ohjandajiden ogeruziden tagut. Koumanz' — kudenz' jagused oma Izrailin grähkoiš. Kirj lopiše gorähižiden aigoiden endustusil.

## Homaičendad
Ei ole ted ülez

**«Ei ole ted ülez»** ( vai *No Way Up*; venäkel'žes versijas — *Нет пути наверх*) om voden 2005 amerikaine triller. Fil'man režissör om Džeims Sil, muzikankirjutai — Nil Ecri.

## Rolid
* *Tom* — Greison MakKouč
* *Gevin* — Edrian Pol
* *Rebekka* — Emi Lokan
* *Eddi* — Den Mandell

## Homaičendad
Avdijan kirj

**Avdijan kirj** ( *Ovadja* vai *Obadija*, , , ) om evrejan Tanahan kirj Neviim-jagusespäi (Endustajad) i hristanuskondan 31. Vanhan Zavetan kirj.

Säduz om kirjutadud Avdii-endustajal 6. voz'sadal EME vai sen aigemba.

Kirj om Vanhan Zavetan kaikiš lühüdamb, kogoneb ühtes jagusespäi (21 runod). Endustajan nimi kändase «Ülähäižen radnikoičii». Ümbrikirjutase mi näguihe Avdijale, nimiččid detalid endustajan elos ei ole.

## Starinoičend
* Runod 1−10 endustadas Edoman kadotandad.
* Runod 10−14 sel'gitadas, min tagut se ustavzoitand om käsktud: Edom ühtni sodaha Izrailid vaste sen vihanikoiden poles kacmata sihe azjaha, miše car'kundoiden molembad rahvahad oliba ühtel augotižlibundal — Isavan i Iakovan jäl'ghetulijad.
* Runod 15−21 kuvatas Izrailin udessündutandad i Edoman ustavzoitandad.

## Homaičendad
Nauman kirj

**Nauman kirj** ( *Nahum*,  *Naoum*, , ) om evrejan Tanah-biblijan kirj Neviim-jagusespäi («endustajad»), hristanuskondan 34. Vanhan Zavetan kirj.

Kirj om sätud Naum-endustajal (muga mainitase kirjan augus) 7. voz'sadal EME vai sen aigemba. Original om kirjutadud evrejan kelel. Koume jagust om kirjas.

Säduz om runod, poem. Ezmäine jaguz om andai hoštust Jumalale-Sudijale psalom, miše Sünd andab armahtust Ičeze rahvahale i vauvhatab elod Hänen zavetan mödhe.  Kahtenz' i koumanz' jagused oma vägevan Assirižen imperijan Ninevii-pälidnan murendusen polhe (612. voz' e.m.e.), starinoičese sen süiš (hengeline kahnuz) i rindatase lindoiden da verhiden maiden anastusidenke assirijalaižil. Edestihe poemad pühäpertiš ezimeletaden. Poetine kirjkel' harakterizuib kirjad, om äi rindatusid da metaforid.

## Homaičendad
Aggejan kirj

**Aggejan kirj** ( *Haggai*,  *Aggaios*, , ) om evrejan Tanah-biblijan kirj Neviim-jagusespäi i hristanuskondan 37. Vanhan Zavetan kirj.

Original om sätud Aggei-endustajal, om kirjutadud evrejan kelel vl 520 EME, Darii I Sur'-carin ohjandusen kahtendel vodel. Kirj kogoneb kahtes palaspäi, mülütab endustajan nell' paginad (üks' ezmäižes palas i koume toižes) Judejan rahvahan polehe Jumalan sanoiš sennoks.

Aggejan endustused mainitasoiš Ezdran kirjas (5:1, 6:14).

## Homaičendad
Zaharian kirj

**Zaharian kirj** ( *Zharja*, , , ) om evrejan Tanahan pala, 38. Vanhan Zavetan kirj.

Zaharia-endustai om kirjan tegii. Hänen töhišton voded oma 520−515 EME. Kirj kogoneb kahtes jagusespäi.

Kirjan sädandan met oli antta vägid Judejan rahvahale udessündutada Jerusaliman pühäpertid, heitta värid melid päzutadud plenaspäi evrejalaižiden tozioiktuses i ičtazandmižes Ülähäižele, Messijan aigoiden lähembuses.

## Homaičendad
Malahian kirj

**Malahian kirj** ( *Malahi*,  *Malaksias*, , ) om evrejan Tanah-biblijan kirj Neviim-jagusespäi i hristanuskondan 39. Vanhan Zavetan kirj. Se om Vanhan Zavetan jäl'gmäine kanonine kirj ortodoksižes hristanuskondas.

Original om sätud evrejan kelel. Kirjuti Malahia-endustai, hän tegi pühäpaginoid läz 400. vot EME. Kirj kogoneb koumes jagusespäi, ortodoksižes hristanuskondas i protestantizmas — nelläs jagusespäi.

Starinoičend tegese dialektikan abul, mülütab lühüdoid runoid mugažo. Kirj citiruiše Udes Zavetas severz'-se kerdoid.

## Homaičendad
Islandijan kel'

**Islandijan kel' ** (ičeze nimituz: *íslenska*) om Islandijan oficialine valdkundkel'. Pagižijoiden lugu om läz 310 tuhad ristituid, Islandijas päpaloin.

Se om indoevropine, germanine kel'. Islandijan kirjkel' om latinan kirjamišton pohjal. Konservativine kel', nell' kändod om kaičenus. Kaks' paginad: suvine (linmaili) i pohjoine (hardmaili), erištadas virkandan mödhe.

Kelen reguliruindorganzacii om Islandižiden tedoidusiden institut Arni Magnussonan nimed (*Stofnun Árna Magnússonar í íslenskum fræðum*, Reikjavik). Vspäi 1995 jogo voden 16. päiväl kül'mkud oigetas Islandijan kelen päiväd Jounas Hadl'grimsson-runokirjutajan sündundan oiktastuseks.

## Kirjamišt
Kaik om 32 kirjant kelen kirjamištos.

## Lugusanad
* **einn** — üks' 
* **tvö** — kaks' 
* **þrjú** — koume 
* **fjögur** — nell' 
* **fimm** — viž 
* **sex** — kuz' 
* **sjö** — seičeme 
* **átta** — kahesa 
* **níu** — ühesa 
* **tíu** — kümne
* **tuttugu** — kaks'kümne
* **þrjátíu** — koumekümne
* **hundrað** — sada
* **þúsund** — tuha

## Frazad
* Halló! – Tervhen!
* Hvað heitir þú? – Kut sindai kuctas?
* Hvaðan ertu? – Kugalaine oled?
* Hvar býrð þú? – Kus sinä eläd?
* Bless! – Nägemižhesai!
* Takk. / Takk fyrir. – Kitän.

## Homaičendad
Avvakuman kirj

**Avvakuman kirj** ( *Havakuk*,  *Ambakoum*, , ) om evrejan Tanah-biblijan pala Neviim-jagusespäi (Endustajad) i hristanuskondan 35. Vanhan Zavetan kirj.

Kirj om sätud Avvakum-endustajal i starinoičeb 7. voz'sadan EME lopun — 6. voz'sadan EME zavodindan aigtegoiš. Kogoneb kahtes palaspäi, ezmäine pala jagase kaks'haze.
Sofonian kirj

**Sofonian kirj** ( *Cfanja*,  *Sofonias*, , ) om evrejan Tanah-biblijan kirj Neviim-jagusespäi i hristanuskondan 36. Vanhan Zavetan kirj.

Original om sätud evrejan kelel. Kirj kogoneb koumes jagusespäi. Tegii om Sofonia-endustai, eli 7. voz'sadal EME.
You're My Heart, You're My Soul

__NOTOC__

: «Deep in my heart there's a fire — a burning heart
: Deep in my heart there's desire for a start
: I'm dyin' in emotion, it's my world in fantasy
: I'm livin' in my, livin' in my dreams.»

: «Süväs minun südäimes lämoi om — südäin lemgab
: Süväs minun südäimes himo om augotada
: Kolen emocijoišpäi, se om minun fantazijoiden mail'm
: Elän ičeze... elän ičeze unikuviš.»

**«You're My Heart, You're My Soul»** (*Oled minun südäin, oled minun heng*) om Modern Talking-kollektivan tetab pajo. Se om ühtenz' pajo «The 1st Album»-al'bomas (1985) da ühtennimine singl. Ned oma pästtud 1984-nden voden 29. päiväl redukud, BMG- da Hansa Records-leibloil. Se om gruppan debütine singl. Pajo om änetadud anglijan kelel.

Tekstan i muzikan tegii — Diter Bolen (hän oli Modern Talking:an ühtnii); siloi hän radoi *Stiv Benson*-psevdonimanke.

Kompozicii sai surt satust Evropas. Pästandan jäl'ghe oli mödud enamb 8 millionad kopijoid kaiked mail'madme. Pajo oli ezmäižes sijas valdkundoiden riven čartoiš, sidä kesken Saksanmas.

Saksanmas i Francijas (mugažo — Bel'gijas, Portugalijas, Ročinmas, Šveicarijas) singlal kuldaine status tegihe, platinaine oli Suviafrikan Tazovaldkundas (kahtišti), i Danijas — hobedaine. Mugažo pajo oli populärine NSTÜ:s.

Muzikklip om fil'mdud Lüksemburgas vl 1984.

Pajon uz' **«[[You're My Heart, You're My Soul '98]]»**-versii om pästtud 1998-nden voden 16. päiväl keväz'kud kut singl «Back for Good»-al'bomaspäi. Se oli populärine mugažo, i mülüi äjiden evropižiden valdkundoiden hitparadoihe. Uden singlan pästand linni platinaižeks Saksanmas da kuldaižeks Francijas.

## Südäiolend
Pajo om änetadud evropop-, disko- da sintipop-žanroiš.

«You're My Heart, You're My Soul» om järgeline pajo kebnritmas, mugomad oliba populärižed 1980-nziš voziš. Se om armastusen polhe, allegoriženke koveritomanke tekstanke.

Pajon heng om nor' mez', hänen südäikera palab himospäi i armastusespäi armhannoks neiččennoks. Mez' laskese ičeze unikuvihe, miše hamakahan olda hänenke.

## Treklist
### 7" (Hansa 106 884) (BMG) 29.10.1984
# *You're My Heart, You're My Soul* (3:48)
# *You're My Heart, You're My Soul (Instrumental Version)* (4:01)

### 12" (Hansa 601 496) (BMG) 29.10.1984
# *You're My Heart, You're My Soul* (5:35)
# *You're My Heart, You're My Soul (Instrumental Version)* (4:01)

## Čartografii
*  — 1. sija
*  (Flandrii) — 1. sija
*  — 3. sija
*  — 1. sija
*  — 22. sija
*  — 4. sija
*  — 3. sija
*  — 2. sija
*  — 3. sija
*  — 1. sija
*  — 56. sija

## Kaverad

## Mel'hetartujad faktad
* Pajon nimi lüheneb hal'g «YMHYMS»:hasai (eriližešti erazviuččiš fansaitoiš).
* Hot' singl om pästtud vn 1984 lopindas, se mülüi saksalaižihe (dai toižihe evropižihe) čartoihe vaiše vn 1985 vilukuspäi.

## Homaičendad


## Irdkosketused
* Pajon originaline tekst ''Metrolyrics.com''-saital. 
* Čartografii da diskografii ''Australian-charts.com''-saital. 
* Ližainformacii singlan pästandoiden polhe ''Discogs.com''-saital.
Raffell Frensis

**Frensis Džein Raffell** (; sünd. 29. eloku 1965, London, Anglii, Sur' Britanii) om anglijalaine pajatai i müzikloiden aktris. Hän om «Toni»-premijan laureatan.

Vl 1994 pajatai naine ezini «Evrovizii»-konkursal, kus pajati «Lonely Symphony (We Will Be Free)»-pajon. Frensis sai 10-nden sijan (63 čokkoint).

## Diskografii
### Al'bomad
* *Fragile* (1994, Räbed)
* *Frances Ruffelle* (1998, Frensis Raffell)
* *Showgirl* (2004, Kargadai neižne)
* *Purify* (2005, Puhtaz)
* *Imperfectly Me* (2010, En ole vigatoman)

### Singlad
* *He's My Hero* (1986, Hän om minun vägimehen)
* *On My Own* (1985, Iče)
* *I Will (Take You Forever)* (ft. Kristofer Kross, 1988, Linnen otta sindai kaikeks igäks)
* *Stranger to the Rain* (1990, Matkadai vihmannoks)
* *Love Parade* (1994, Armastusen parad)
* *[[Lonely Symphony (We Will Be Free)]]* (1994, Üks'jäine simfonii / Meile pidab olda joudjikš)
* *Lose Your Illusions* (1994, Kadota sinun illüzijoid)
* *God Watch Over You* (1995, Jumal kacleb sindai)
* *Jennifer's Garden* (1997, Dženniferan sad)
* *Blue Eyes* (1997, Sinižed sil'mad)
* *If A Wish Came True* (1998, Konz toiv todenzoitase)
* *Smile* (2004, Muhu)

## Homaičendad


## Irdkosketused
* Frensis Džein Raffellan oficialine sait (''francesruffelle.com'').
Anžero-Sudžensk

**Anžero-Sudžensk** () om Venäman lidn da lidnümbrik Kemerovon agjan pohjoižes. Se om agjan ühesanz' lidn eläjiden lugun mödhe.

## Istorii
Eländpunktan aluz om pandud radinžiloks vl 1928 Anžerk- () da Surženk- () kaivuzžiloišpäi. Anžerk-žilo oli nimitadud Anžer-jogen mödhe (ven. *Анжера*), i Surženk-žilon nimi oli anttud tulijoil Kurskan gubernijaspäi, kus Sudž-jogi da Sudž-lidn oma olmas. Anžero-Sudžensk sai lidnan statusad vl 1931.

Lidn om Kuzbassan hilen samižen ühteks keskusišpäi tähäsai. Om raudten edheotandoid.

## Geografijan andmused

Lidn sijadase Kuzneckan katl'uses, 230 m ü.m.t. keskmäižel korktusel. Lidnümbrik röunatab Jajan rajonanke pohjoižes, päivnouzmas i suves, Jaškinon rajonanke suvipäivlaskmas, Taigan lidnümbrikonke lodehes.

Matkad Kemerovospäi om 115 kilometrad pohjoižpolehe. Transsib-raudte läbitab lidnad. Lähembaine lidn om Taig 25 km päivlaskmha orhal vai raudtel, 65 km avtotedme.

## Tobmuz
Lidnanvuitte Rudničnii-žilo (3752 rist. vl 2017) da seičeme muite žilod mülüdas lidnümbrikho Anžero-Sudženskan ližaks. Lidnümbrikon pind — 340 km².

Lidnümbrikon tobmuden pämez' om sen Administracijan pämez'. Edeline lidnümbrikon pämez' om Aleksandr Ribalko (*Александр Рыбалко*, reduku 2019 — heinku 2023). Lidnümbrikon Rahvahandeputatoiden nevondkundan ezimez' om Vadim Rogalis vn 2021 redukuspäi. Edeline nevondkundan ezimez' om Gennadii Gorbačev, radoi vn 2021 redukuhusai.

## Eläjad

Vn 2021 Venäman rahvahanlugemižen mödhe lidnan eläjiden lugu oli 66 583 ristitud. Kaikiš suremb lidnan ristitišt oli 120 tuhad eläjid vl 1962. Lidnümbrikon ristitišt oli 82 497 eläjad vl 2010 i 77 666 eläjad vl 2017.

Ortodoksižen hristanuskondan nell' jumalanpertid oma saudud lidnas. Islaman «Nur»-pühäpert' om avaitud.

Lapsiden opendusen aluzkundad oma päivkodid, keskškolad. Professionaližen opendusen aluzkundad oma politehnine kolledž (mülütihe sihe lidnan kaivuztehnikumad vl 2021), pedagogine kolledž, Kuzbassan medicinižen kolledžan filial.

## Galerei

Здание администрации города Анжеро-Судженска (1).jpg|Lidnan administracijan sauvuz (2013)
Парк Победы2.jpg|Vägestusen puišt i muštnik pölištunuzile sodamehile Suren sodan aigan (2018)
НМБОУ Гимназия №11.jpg|Gimnazii nomer 11 (2018, škol om saudud N.K. Krupskajan iniciativan mödhe)


## Homaičendad


## Irdkosketused
* Anžero-Sudženskan lidnümbrikon tobmuden sait (''anzhero.ru''). 
* Anžero-Sudžensk ''mojgorod.ru''-saital. 
* Anžero-Sudženskan uzištused — lidnan informacine sait (''riopress.ru'').
A Small Step For Love

**A Small Step For Love** (*Pen' haškuz armastushe näht*) om Yaki-Da-muzikgruppan kahtenz' al'bom. Se om pästtud vl 1998.

Al'bom oli edestadud Evropas i Suvikorejas. Üks'jäine «I Believe»-singl om pästtud sišpäi, videoklip om sätud sile pajole.

## Pajoiden nimikirjutez
# *If Only the World* (Kuiži vaiše mir)
# *Dreamin' * (Unikuviš)
# *I Believe* (Uskon)
# *A Small Step for Love* (Pen' haškuz armastushe näht)
# *Whatever It Takes* (Kaik mi pidab)
# *Show You Love* (Ozuta sinun armastust)
# *Let Me* (Laske minei)
# *Careful* (Holekaz)
# *If I Were You* (Kuiži olen sinuks)
# *It's Not Over (Till It's Over)* (Eile lopind / Edel lopud)

## Homaičendad
Iisus Hristos

**Iisus Hristos** (, , , , aram.: *ܝܫܘܥ ܢܨܪܝܐ*; sünd. 1. voz' EME, Viflejem, Rimalaine imperii — kol. 33. voz' meiden erad, Jerusalim, Rimalaine imperii, om mahapandud siš-žo) om hristanuskondan keskuzfigur da Sünd, hristianine Jumal. Islamas Hän om ühteks päendustajišpäi Isa-nimenke.

Hristos om endustadud Vanhas Zavetas Messii, kändihe andaks ristituiden grähkiš. Tedoiden päižed purtked Hristan elos da openduses oma Evangelii i Uden Zavetan toižed kirjad. Todištused Hänes oma kaičenus toižiden, hristanuskondan irdpolel, kirjutajiden sädusiš, kudambad eliba 1.-2. voz'sadoil.

Mehen tat om Jumal-tat, Pühä Iosif oti poigaks, mam om Maria.

## Kacu mugažo
* Biblii

## Homaičendad
Mordükova Nonna

**Nonna (Nojabrina) Viktorovna Mordükova** (; sünd. 25. kül'mku 1925, Konstantinovk, Artömovskan ümbrik, Ukrainan NST, NSTÜ — kol. 6. heinku 2008, Moskv, Venäma) oli nevondkundaline da venämalaine aktris.

Stalinan premijan I märpordhan laureat (1949), Venäman NFST:n arvostadud artist (1965), Venäman NFST:n rahvahan artist (1969), NSTÜ:n rahvahan artist (1974).

## Valitud fil'mografii
* «*Nor' gvardii*» (1948) — Ul'jana Gromova
* «*Vasilii Bortnikovan pördumine*» (1952) — Nast'a Ogorodnikova
* «*Verhad heimolaižed*» (1955) — Steša Räškina
* «*Koveritoi istorii*» (1960) — Saša Potapova
* «*[[Brilliantine käzi]]*» (1968) — Varvara Sergejevna Plüšč, pertin ohjandai
* «*Pašta, pašta, minun tähtaz*» (1969) — madam
* «*Venälaine pöud*» (1971) — Fedosja Leontjevna Ugrümova

## Homaičendad


## Irdkosketused
* Nonna Mordükovan fan-sait (''mordukova.ru'').
Samucevič Ekaterina

**Jekaterina Stanislavovna Samucevič** () vai **Katä** (*Катя*; sünd. 9. eloku 1982, Moskv, NSTÜ) om venämalaine programist, pankmuzikant da pajatai; «Voina»-artgruppan (vspäi 2007) i «Pussy Riot»-muzikkollektivan enzne ühtnii.

## Biografii
Jekaterina om Moskvan energetižen institutan pästnikan. Radoi programtegijan kaičendministrusen «Morinformsistema-Agat»-koncernas, sidä kesken ühtni programholitusen K-152 «Nerpa»-VA-laivan täht radatoitandha kaks' vot. Läksi koncernaspäi i jätksi säta programid frilanseraks. Vl 2009 lopi opendust Moskvan fotografijan da mul'tumedijan školas Rodčenkon nimed.

Vn 2012 21. päiväl uhokud muzikgruppan ühtnijad tegiba akcijad Moskvan Hristos-Sündun päjumalanpertiš — pankloičend pühäpertin keskuzpalas, Samucevič oli puttud arestan alle 16. keväz'kud. Sen-žo voden elokun 18. päiväl Jekaterina i kaks' tošt «Pussy Riot»-muzikgruppan solistad, Marija Alöhina da Nadežda Tolokonnikova, oliba sittud kahteks vodeks ičeze huliganižes tegos. Vn 2012 10. päiväl redukud Moskv-lidnan käskuzkundan kollegii kacui processan ühtnijoiden kassacižid žalleitamižid i kändi strok Samucevičule arvoimižstrokuks, sid'-žo pästtihe händast arestan alpäi.

## Homaičendad
Yaki-Da

**«Yaki-Da»** (vai **«Y-D»** verhiš maiš) oli ročilaine muzikaline naižgrupp Göteborgaspäi. Mülükund oli *Linda Šenberg* da *Meri Knutsen-Grin*.

## Diskografii
### Al'bomad
* 1995: *[[Pride]]*
* 1998: *[[A Small Step For Love]]*

### Singlad
* 1995: *I Saw You Dancing*
* 1995: *Pride of Africa*
* 1995: *Show Me Love*
* 1995: *Deep in the Jungle*
* 1998: *I Believe*

## Homaičendad


## Irdkosketused
* Lehtpol' «Yaki-Da»-muzikgruppas ''last.fm''-saital.
Pride

**Pride** (*Ülenpäižuz*) om „Yaki-Da“:n debütine al'bom, pästtud 1995-ndes vodes.

## Pajoiden nimikirjutez
# *Just a Dream*
# *I Saw You Dancing*
# *Pride of Africa*
# *Show Me Love*
# *Teaser on the Catwalk*
# *Another Better World*
# *Mejor Mañana*
# *Deep in the Jungle*
# *Now I Want Love*
# *Pride of Africa (Remix)*
# *Show Me Love (Acoustic Version)*
# *Rescue Me Tonight*
Mesill

**Mesill** (, ) om AÜV:oiden lidn (angl. *town*) Nju Meksiko-štatan suves, Las Kruses-lidnan suvine ezilidn. Mülüb Donja Ana-ümbrikho.

## Istorii
Oficialine status om anttud eländpunktale vl 1848, ani sodan Meksikad vaste jäl'ghe. Tirpi londoid apači-indejalaižiden polespäi 1850-nzil vozil. Rahvahanikoiden sodan aigan kaks' torad oli Mesillanno, i se oli Arizon-territorijan pälidnaks Amerikan Konfederativižiš Štatoiš vll 1861–1862.

Mesillan ristitišt radab tervhudenkaičendan, opendusen i ohjandusen sferiš päpaloin.

## Geografijan andmused
Lidn sijadase ümbrikon keskuzpalas, 1183 m ü.m.t. keskmäižel korktusel. Rio Grande-jogi jokseb päivlaskmha lidnaspäi.

Vn 2010 AÜV:oiden rahvahanlugemižen mödhe lidnan eläjiden lugu oli 2 196 ristitud, se oli kaikiš suremb ristitišt.

## Homaičendad
Avtonomerad

**Avtonomer** om individualine registracine avtoznam. Kuvadase vauktusenpördujal metalližel platal vai plastiklehtesel kahtišti — avton nenal da peral. Pordaigaline bumagnomer sijadase likkuimen tulleistöklan vai tagastöklan taga.

Mödas «čomid» avtonomerid aukcionaspäi. Endevanhad avtonomerad oma kollekcioniruindan objektad.

Kaik om koume standartad mail'mas avtonomeran suruden täht. Nomer mülütab valdkundan agjad vai štatad paksus.

## Kacu mugažo
* Venäman avtonomerad

## Homaičendad
Alöhina Marija

**Marija Vladimirovna Alöhina** () vai **Maša** (ven. *Маша*; sünd. 6. kezaku 1988, Moskv, Nevondkundaline Ühtištuz) om venämalaine pankmuzikant, «Pussy Riot»-muzikkollektivan enzne solist.

Vn 2012 21. päiväl uhokud muzikgruppan ühtnijad tegiba akcijad Moskvan Hristos-Sündun päjumalanpertiš — pankloičend pühäpertin keskuzpalas. Sen-žo voden elokun 18. päiväl, Marija i kaks' tošt «Pussy Riot»-muzikgruppan solistad, Ekaterina Samucevič da Nadežda Tolokonnikova, oliba türmatud (sittud) kahteks vodeks ičeze huliganižes tegos. Vn 2013 tal'vkun 23. päiväl Alöhina i Tolokonnikova oma pästtud arestan alpäi.

## Homaičendad
Pirahan

**Pirahan** ( [piɾaˈhã] vai *Pirarrã*) voib znamoita:
* Pirahan (rahvaz) — indejine rahvaz Brazilijan Amazonas-jogen basseinan päivlaskmas.
* Pirahanan kel' — pirahan-rahvahan kel'.
Pirahanan kel'

**Pirahanan kel' ** vai **Pirahan** ( vai *Pirahã* [piɾaˈhã], ičeze nimituz: *xapaitíiso*) om pirahan-rahvahan kel', üks' Suviamerikan indejižiš kelišpäi. Necil kelel pagištas Brazilijan Amazonas-jogen basseinan päivlaskmas. Pagižijoiden lugu om läz 420 ristitud (mamankel').

Pirahan om izoliruidud kel': se om üks'jäine eläb muranan kel'kundan kel'. Kirjkel' om sätud latinan kirjamišton pohjal.

Nece kel' om üks'jäine ičeze rodul, sikš miše siš ei ole luguvaihid. Niiden sijas kelel om kaht definicijad: «vähä» (*hói*, 1 — 4) da «äi» (*hoí*, 5 da enamba). Edel keles ei olend personaližed pronominoid (nügüdläižed pronominad oma velgsanad tupi-kelišpäi). Kelen vaihišt om primitivine (ozutesikš, siš ei ole mujun kategorijad). 

Fonemiden lugu om lujas pen' (8 konsonantad da 3 vokalid).

## Homaičendad